  Виталий Пронин Сочиын ортчоно Олимпиадалэсь тылзэ Иже вуттозы 2-тӥ январе. Вокзалын сое пумиталозы удмурт сямъя, кырӟаса-вераса, перепечъёсын.Олимпиадалэн тылыныз Россиетӥ ортчоно сюреслэн огъя кузьдалаез 65 сюрс иськем лыдъяське, со вуылыны кулэ вань улосъёсы. Эстафеталэн 87-тӥ нуналаз тылэз Иже вуттозы.Ижысь 26 ульчаетӥ факел нуозы 150 мурт. Бызёно сюреслэн кузьдалаез 32 иськем 475 метр. Эстафеталэсь нырысетӥ этапсэ нуыны оскемын Правитальстволэн Тӧроезлэн воштӥсезлы Николай Мусалимовлы, нош берпуметӥ этапаз луоз шаерысьтымы дано спортсменка Галина Кулакова. Ужрадлэн тужгес шулдыр вакытэз Шор площадьын 16 час 30 минутэ кутскоз. Калыклы капчи мылкыд кузьмалозы шаерамы ортчись Гурт шудонъёслэн утисьёссы - талисманъёссы. Кин ваньме та нуналэ дорады эн пуке, троссэ ыштоды. Капчи мылкыд басьтэм сяна, кузьымъёс но утоды.Валентина Кутузова Туспуктэм: mk.ru Теги: Олимпиада-2014 Олимпийскойтыл  